Protokol o kontroli ulaska i izlaska u školskim ustanovama

Drage kolegice i kolege,

danas je održan sastanak ravnatelja u Gradu Čakovcu vezano za postupanje škola u skladu s Protokolom o kontroli ulaska i izlaska u školskim ustanovama, a koji je jučer objavilo MZOM. Danas sam s tehničkim osobljem dogovorila način postupanja za jutarnju smjenu u utorak 7.1.2025.

Molim sve razrednike da roditelje svojih učenika informiraju o režimu koji vrijedi od utorka:

* glavni ulaz škole je otvoreren 30 minuta prije nastave i 15 minuta po završetku nastave
* molim dežurne učitelje po danima da dođu pravovremeno na radno mjesto
* zadnji ulaz je zatvoren i otvara se samo u slučaju evakuacije
* u školu mogu ulaziti samo učenici i zaposlenici
* roditelji moraju svoj dolazak u školu nekome najaviti (razredniku, tajništvu, stručnoj službi, ravnatelju)
* ulazak svih vanjskih posjetitelja, uključujući i roditelja, mora se evidentirati
* učenici ne mogu napuštati školsku zgradu za vrijeme trajanja nastave (nema šetnji).
* izlazak zaposlenika tijekom radnog vremena se također evidentira zbog potrebe zaključavanja/otključavanja ulaza
* budući da za sada u školama nema "zaštitara" za ove "privatne izlaske i ulaske" zaposlenici si trebaju osigurati osobu koja će zaključati i otvoriti im vrata.
* Grad planira nabavku specijalnih brava koje se otvaraju s karticom ili šifrom nakon čega ćemo upute prilagoditi novim okolnostima
* Na ulazu ću pripremiti stolić za obrasce za evidenciju ulaska i izlaska vanjskih posjetitelja te za zaposlenike koji izlaze tijekom radnog vremena
* dežurni učitelj/zaposlenik je dužan evidentirati sve ulaske i izlaske iz školske zgrade

Da bi dodatno pojasnili ove novonastale okolnosti održati ćemo Učiteljsko vijeće 7.1.2025. u 17,45 sati.

Molim Gorana da čim prije objavi Protokol o kontroli ulaska i izlaska u školskim ustanovama na web-stranici škole.

U privitku se nalazi Protokol o kontroli ulaska i izlaska u školskim ustanovama.

Molim da ga proučite radi što konstruktivnije diskusije na Učiteljskom vijeću.

Lijep pozdrav svima!